joelniklaus/EU_Wikipedias huggingface dataset:
Kergkruus

Kergkruus ehk keramsiit on keraamiline täite- ja soojustusmaterjal. Kasutatakse tarindite, nt vahe- ja katuslagede soojustamiseks, vundamentide, keldriseinte ja torustike ümber ning põrandate, teede ja platside all.

Omadused 
Kergkruus on suhteliselt vastupidav kemikaalidele, näiteks: soolad, happed, õlid, bensiin, leelised. Samuti peab vastu ka jäätumisele ja sulamisele. Kergkruus ei põle.

Kuna kergkruus on poorne materjal, siis vett on nii graanuli peal kui ka graanuli poorides, seega on ka veeimavus olenevalt keskkonnast erinev. Tänu pooridele on kergkruus ka hästi tuulduv materjal, seega niiskus ventileerub igas keskkonnas.

Valmistusviis 
Kergkruus on valmistatud eriliste osakestega keramsiidsavist, mis segatakse ühtlaseks massiks ning kuivatatakse ja töödeldakse pöördahjus. Savi põletusel tõuseb temperatuur 1150ºC-ni, mille toimel savi paisub. Protsessi tagajärjena tekivad poorse struktuuri ja tugeva koorikuga graanulid ehk kergkruus.

Kasutusalad 
Kergkruusa saab kasutada väga erinevatel eesmärkidel näiteks isolatsiooni-, täite- ja dreenmaterjalina.

Näiteid: 

 Fibo kergplokkide valmistamisel;
 Vundamendi aluspinna täitematerjalina;
 Põrandate, vahelagede, katuslagede isolatsiooniks;
 Lamekatuste soojustamisel;
 Külmaisolatsiooniks torustikes, staadionite või teede pinnases;
 Haljastuses jne.

Tehnilised andmed

Tootmine Eestis 
2008. aastal suleti vähese nõudluse tõttu Häädemeeste kergkruusatehas, mis valmistas Leca kergkruusa (tuntud ka kui Fibo kergkruus). 2022. aasta lõpuks taasavatakse eeldatavasti Häädemeeste FiboExclay tehase pöördahi, mis parandaks Balti riikide positsiooni turul. Seesugune otsus tehas taasavada on mõjutatud Saint-Gobain kontserni liitumisest eesmärgiga saavutada 2050. aastaks süsinikuneutraalsus. Ühtlasi kuulub antud kontserni ka Leca äriüksus ning seetõttu tehakse investeering antud tehasesse. Tehas on ehitatud Häädemeestele keramsiitsavi olemasolu tõttu sealses piirkonnas.

Aiandus 
Kergkruusa saab kasutada aianduses, näiteks taimede ümber või mullas, kõnnitee katteks jne. Graanuleid on hea kasutada taimede istutamiseks, sest nad on poorse struktuuriga ja imavad endasse vett. Seega on neid hea kasutada mulla niiskuse tasakaalus hoidmiseks. Lisaks aitavad need hoida taimest eemale baktereid ja putukaid, sest graanulid ei anna ise toitaineid. Kergkruus on hea materjal aianduses, sest see ei mõjuta mulla keskkonda, kuna graanulid on pH neutraalsed. Siiski on väga tähtis meeles pidada ja mullas kasutamisel läbi mõelda, kui palju niiskust need taimed saavad. Seda tuleb jälgida, et mulda liigselt ära ei kuivataks, kuna graanulid on hea veeimavusega.

Viited 
Ehitusmaterjalid
Aiandus
Voznessensk

Voznessensk (ukraina keeles Вознесенськ) on linn Ukrainas Mõkolajivi oblastis, Voznesenski rajooni halduskeskus. Linn asub Lõuna-Bugi ääres oblasti keskusest Mõkolajivist umbes 90 km kaugusel loodes.

Voznesensk sai linnaõigused 1938. aastal.

Viited 

Mõkolajivi oblast
Ukraina linnad
Virve Kiisa

Virve Kiisa, 1951. aastani Virve Gustel, 1951–1966 aastatel Virve Laur (2. oktoober 1930 Kareda vald, Järvamaa – 21. veebruar 2022) oli eesti motosportlane ja sporditegelane.

Õppis Paide Keskkoolis. 1966. aastal lõpetas Tallinna Kergetööstuse Tehnikumi tehnoloogina ja 1966–1968 aastatel töötas Tallinna Kergetööstuse Tehnikumi õpetajana.

Motospordiga hakkas tegelema 1947. aastal Vabariiklikus Auto-Motoklubis Richard Lauri treeningurühmas. 1953. aastal oli ta ringrajasõidus Nõukogude Liidu meister ja 1951 motokrossis hõbe (125 cm3, naised), 1951. aastal sai ta motokrossis ja ringrajasõidus Spartak üleliiduliseks meistriks ringrajasõidus ja motokrossis ning aasta lõpul sai ta esimese Eesti naismotosportlasena NSV Liidu meistersportlase nimetuse.  

1956. aastal Riia lähistel toimunud esimestel Balti liiduvabariikide meistrivõistlustel sai ta esikoha. Osales 1963–1966 aastatel Nõukogude Liidu edukas võistkonnas rahvusvahelistel mootorrattaspordiliidu (FIM) rallidel. võitis ta kokku ENSV 19 meistrikulda ringraja-, hipodroomi- ja kilomeetrisõidus ning moto- ja talimotokrossis (125 cm3, naised). Mootorspordi (1951; Eesti naismootorisportlastest esimene). Võistlusspordist loobumise järel töötas hiljem Kalevi AMK-s treenerina. 

1959. aastal oli dublant filmis "Vallatud kurvid".

1969–1977 Automi linnanõukogu esimees, 1984–1986 Terase turustusosakonna juhataja. Oli 1990–2017 Astrec OÜ juhatuse liige.

2011. aastal andis ta koos abikaasa Endel Kiisaga välja raamatu "Elu kurvilistel radadel", ISBN: 9789949218400

Tunnustus 

 Kalevi auliige (1963)
 Automi auliige (1980)

Viited 

Eesti mootorrattasportlased
Sündinud 1930
Surnud 2022
Hille Lagerspetz

Hille Lagerspetz neiupõlvenimega Jõeäär (9. märts 1964, Paldiski – 3. jaanuar 2021) oli eesti tõlk ja toimetaja.

Õppis Padise põhikoolis, Keila keskkoolis ja 1982–1987 aastatel õppis Tartu Ülikoolis eesti filoloogiat, mille lõpetas kiitusega. Palju aastaid töötas kirjastustes Eesti Raamat ja Varrakus toimetajana. Alates 1. märtsist 2016 oli ta ajakirja Looming keele­toimetaja. Peamiselt tõlkis ta soome keelest.

Viited 
Eesti toimetajad
Eesti tõlkijad
Sündinud 1964
Surnud 2021
SPZR Poprad

SPZR Poprad on iseliikuv ülilühimaa õhutõrje (VSHORAD) raketisüsteem, mida toodab Poola PIT-RADWAR S.A.

Saritootmine algas aastal 2005. Raketisüsteem baseerub rakettidel Grom. Popradi kandvaks autoks valiti AMZ-Kutno toodetud soomustatud AMZ Żubr. Popradi konstruktsioon kindlustab aja minimeerimist, mida vaja üleminekuks transportpositsioonilt võitluspositsiooni. Ekipaažis on 2 inimest (operaator ja autojuht). 

Süsteemi relvastus koosneb neljast raketiheitjast PPZR Grom. Süsteem edukalt tabab 500–5500 meetri kaugusel asuvaid õhusihtmärke.

Õhutõrjerelvad
Poola relvad
Eesti HR Selts

2022. aasta 28. veebruaril asutasid Eesti aktiivsed personalijuhid Eesti HR Seltsi, mis oma ligi 1400-liikmelise kogukonnaga LinkedInis on olnud oluliseks personalijuhtimise valdkonna mõjutajaks ja uuendajaks Eestis. Seltsi asutasid 14 personalivaldkonnaga seotud Eesti tipptegijat: Helo Tamme, Palmi Lindjärv, Gelly Mikko, Sirli Spelman, Helen Pärli, Marge Litvinova, Renita Käsper, Liina Hindremäe, Egle Saska, Berit Grossberg, Aleksander Daniel Matikainen, Jüri Saarma, Riina Einberg, ja Hanno Ahonen.

Eesti HR Selts kasvas välja Eesti personalijuhtide LinkedIni grupist, mis loodi kaks aastat tagasi ja on selle ajaga saanud väga populaarseks valdkonna huviliste hulgas.

Seltsi põhiline eesmärk on luua personalivaldkonna huvilistest inimestest üksteist toetav ja innustav võrgustik. Seltsi märksõnad on #kiirus, #agiilsus, #avatus, #uuendusmeelsus, #ausus, #lihtsus, #koossuudamepalju. 

Eesti HR Seltsiga saavad liituda kõik personalijuhtimisest huvituvad entusiastid: nii valdkonnas pikka aega toimetanud kui ka alles esimeste sammude astujad, aga ka need, kelle töökohustuste hulka personalitööga seonduv osaliselt kuulub või valdkonnana huvi pakub. Seltsiga liitumine ja liikmelisus on tasuta!
Liikmetele pakutakse:

* võimalust osa saada üksteist toetavast ja innustavast kogukonnast!

* võimalusi õhinapõhiseks eneseteostuseks ja Eesti HR maastiku kujundamiseks!

* seltsi infokirja, kus kajastatakse põnevaid erialasi teemasid! 

* Osalemist populaarsetel H2H võrgustiku üritustel! 

* Aktiivset suhtlust seltsi Slacki kanalis!

Välislingid 

Eesti HR Seltsi koduleht

Seltsid
Eesti seltsid

Eesti organisatsioonid
Kurgaani steel

Kurgaani steel on kivist tahutud sammas, mida kutsutakse ka 'kivist eideks' (ukraina keeles Кам'яні бабa). Neid 1–4 meetri kõrguseid antropomorfseid kiviskulptuure võib leida haudade ümbruses Euroopa ja Aasia steppidest, alates Dnestri jõest kuni Mongooliani.

Ajalugu 
Esimesed skulptuurid ilmusid Ukrainasse 4000–3000 aastat enne Kristust, mil steppidesse jõudsid esimesed nomaadidest karjakasvatajad, kes hakkasid looma hauakünkaid, kurgaane. Kalmudele paigutati lihtsaid piklikke kive. Vaseaja lõpul omandasid steelid antropomorfse kuju.

Kujud olid seotud rändrahvaste matusekommetega, need kujutasid lahkunud esivanemaid ning aitasid teispoolsusesse minekul. Skulptuurid on tavaliselt seisvas või istuvas asendis, Ukrainas on neist enamik naissoost, erinedes Aasias seisvatest kujudest detailirohkema ja mitmekesisema riietuse poolest. Kivist eitedeks on neid kutsutud seetõttu, et sõna бабa tähistab Ukraina keeles vanaema, aga turgi keeles tähendab balbal esivanemat või vanaisa.

Kuni 19. sajandini seisid kivist eided Ukraina steppides, tähistades olulisemaid teid ja ristmikke, kuid sama sajandi lõpuks olid pea kõik kujud oma algsest asukohast eemaldatud, nendega ehiti isiklikke parke, kasutati ehitusmaterjaliks või piiritähisena, luisukivina. Selle tulemusena kadusid paljud peenemad skulptuuride detailid.

Galerii

Vaata ka 

 obelisk
 Ukraina kultuur
 Ukraina ajalugu

Viited 

Skulptuur
Ukraina kultuurimälestised
Soup Can Pop Band

"Soup Can Pop Band" on Eesti indie rock'i ansambli The Boondocks neljas stuudioalbum. See anti välja 2021. aasta 24. septembril.

2022. aasta Eesti Muusikaauhindadel pälvis album Aasta Rock Albumi tiitli ning Eesti Muusikaettevõtluse Auhindadel kandideeris album Parima Albumikujunduse auhinnale.

Lood 

 "Man of the People"
 "Smokin' Aces"
 "Doppelgängers"
 "Shadow in the Light"
 "Mr. Politician"
 "A City on Fire"
 "Whatever You Said Went Over My Head"
 "The Hypernarrative"
 "Beware, BEWARE!"
 "(10455)"
 "Starving Dogs"
93. üksik mehhaniseeritud brigaad "Holodnõi Jar"

93. üksik mehhaniseeritud brigaad „Holodnõi Jar“ (ukraina keeles 93-тя окрема механізована бригада «Холодний Яр») on Ukraina maaväe väeüksus.

Ajalugu

Sõjategevus 2022. aastal  
2022. aasta märtsis osales Trostjanetsi ümbruses sõjategevuses Venemaa Relvajõudude vastu. 2022. aasta aprilli keskel õnnestus brigaadil alla tulistada Vene ründehelikopter Ka-52. 2022. aasta juuli lõpus seisuga sõdis üksus Izjumi piirkonnas. 2022. aasta oktoobris võitles brigaad Bahmuti piirkonnas.

Autasud

Ukraina kangelane 
  2016 - kapten Serhi Kolodi (postuumselt)
  2022 - vanemsõdur Serhi Sova (postuumselt)

Muud autasud 
 2022 - Julguse ja Vapruse Eest

Mälestuse jäädvustamine 
 Dokumentaalfilm 93: бій за Україну - 2018 (1. osa), 2020 (2. osa)

Galerii

Sümboolika

Tegevus

Viited 

Ukraina sõjandus
Vassõl Maljuk

Vassõl Maljuk (ukraina keeles Василь Васильович Малюк; sündinud 28. veebruaril 1983 Korostõšivis Žõtomõri oblastis) on Ukraina riigiametnik.

Teenistus 
SBU juhi ajutine kohusetäitja alates 18. juulist 2022. Alates 4. augustist 2022 on ta Ukraina Rahvusliku Julgeoleku ja Kaitse Nõukogu liige. Alates 16. augustist 2022 on ta ka Ukraina relvajõudude kõrgema ülemjuhataja peakorteri koosseisu liige.

Auastmed 
  brigaadikindral (2022)

Viited 

Ukraina sõjaväelased
Vene-Ukraina sõda
Sündinud 1983
Rahvusmuuseum (Praha)

Rahvusmuuseum (tšehhi keeles Národní muzeum) on Tšehhi pealinna Praha muuseumiasutus, mille eesmärk on süstemaatiliselt luua, ette valmistada ja avalikult eksponeerida looduslikke, teaduslikke ja ajaloolisi kogusid. Selle asutas 1818. aastal Kašpar Šternberk. Muuseumi asutamisse oli aktiivselt kaasatud ka ajaloolane František Palacký. Selle kümnetes hoonetes on ligi 14 miljonit eset. Uusrenessanslik peahoone renoveeriti aastail 2011–2019 ning 2020. aasta kevadest avatakse järk-järgult püsinäituseid.

Välislingid

Praha
Muuseumid riigiti
Sild Çanakkale 1915

Sild Çanakkale 1915 on maailma pikim rippsild Türgis üle Dardanellide väina. Selle sildeava pikkus on 2023 meetrit ehk rohkem kui selle ajani pikimaks sillaks peetud Akashi-Kaikyō sild Jaapanis. See sild on kolmas Aasia ja Euroopa vahel ning kõige kiiremini läbitav, kokku kulub silla ületamiseks kuus minutit. Silla ehitamist on nähtud ka osana Türgi presidendi Recep Tayyip Erdoğani suurte taristuprojektide poliitikast, mida ta on rakendanud juba peaministri ametis olemisest peale. Poliitika sihiks on Türgi majandust võimendada ja käegakatsutavaid saavutusi esitleda.

Silla ehitas Türgi ja Lõuna-Korea ettevõtete konsortsium ning projekt läks kokku maksma 2,5 miljardit eurot. Erdoğan avas silla pidulikult 18. märtsil 2022, mis langes kokku 107 aasta möödumisega Osmanite vägede merevõidust Briti ja Prantsuse vägede üle Gallipoli lahingus. Erdoğan ütles kõnes, et sild "hoiab elus Dardanellide märtrite mälestust".

Viited 

Sillad
2022
Türgi ehitised
Haapsalu Maarja Magdaleena (Neeva Aleksandri) Kogudus

Haapsalu Maarja Magdaleena (Neeva Aleksandri) Kogudus on MPEÕK kogudus Haapsalus.

Õigeusu kogudus Haapsalus asutati 1. veebruaril 1836.

Esimene õigeusu kirik ehitati Haapsallu 1756. aastal, mis pühitseti Pühale Kolmainule.

1845. aasta 22. juulil pühitseti uue kiriku nurgakivi. Uus kirik pühitseti 21. juulil 1852 pühale apostlisarnasele salvitoojale Maria Magdaleena nimele.

1869. aastal hakkas koguduse juures tegutsema õigeusu kihelkonnakool.

1896. aastal valmis Haapsalu vanal kalmistul kabel, mis pühitseti püha Neeva Aleksandri auks. Mõne aasta pärast ehitati kabel ümber abikirikuks. Kalmistukirikut kasutati külmal ajal teenistuspaigana ning aastaringselt matmiskirikuna.

Kuni 1962. aastani kasutas kogudus mõlemat kirikuhoonet. Samal aastal tuli võimude poolt korraldus sulgeda kalmistukirik, mis jäi kaheks aastaks kasutuseta. Vältimaks kiriku rüüstamist viidi kiriku sisustus Kiviõli kirikusse, kus see asub tänaseni. Samal ajal jätkati teenimist peakirikus Promenaadil.

1964. aasta augustis tuli korraldus sulgeda peakirik. Nüüd pakuti kogudusele võimalust taas kasutada teenistuspaigana kalmistukirikut. Selle kohta sõlmiti vastav leping Haapsalu Linna TSN Täitevkomitee ja koguduse vahel. Ümberkolimine toimus 1964. aasta augustis-septembris. Kuna kirik oli kahe tühjaltoleku-aasta jooksul kannatada saanud, tehti kiire siseremont, mille käigus taastati ka kaunid laemaalingud. Seejärel sai kogudus kasutusse Aleksander Nevski kiriku ja sellest ajast on kogudus säilitanud topeltnime: Maarja Magdaleena — Aleksander Nevski kogudus.

Tühjaks jäänud Maria-Magdaleena kirikut kasutas linn kommunaalosakonna laoruumina.

1960.–1970. aastatel suleti peaaegu kõik Läänemaa õigeusu pühakojad: Mäemõisa, Väike-Lähtru, Kõmsi, Kullamaa (Silla), Vormsi, Lihula, Haapsalu Maria-Magdaleena. Ainsana lubati taasavada Haapsalu püha Neeva Aleksandri abikirik.

Pärast Eesti Apostlik-Õigeusu Kiriku registreerimist Siseministeeriumis 1993. aastal tekkis peagi olukord, mil osa EAÕK kogudusi soovis taastada õigusjärgset EAÕK-d Konstantinoopoli patriarhaadi kanoonilises alluvuses. Nende hulgas ka osa Haapsalu koguduse liikmetest, kes kirjutasid vastavasisulise avalduse Siseministeeriumile. Selle tulemusena toimus koguduse kahestumine. 

1993. aastal eraldusid kogudusest need liikmed, kes tahtsid alluda Konstantinoopoli patriarhaadile, ja eraldujad panid aluse EAÕK Haapsalu Maarja Magdaleena kogudusele, mis kasutab Haapsalu Maria-Magdaleena kirikut.

Moskva Patriarhaadi Eesti Õigeusu Kiriku Haapsalu Maarja Magdaleena (Neeva Aleksandri) Kogudusele jäi kasutada püha Neeva Aleksandri kirik.

Koguduse arhiiv (meetrika ja kroonika) asub Tartu Ajalooarhiivis, säilik f.1884.

Välislingid 
Koguduse veebileht
Enzo Roco

Enzo Pablo Roco Roco (sünninimi Enzo Pablo Andía Roco; sündinud 16. augustil 1992 Ovalles) on Tšiili jalgpallur, kes mängib keskkaitsjana Hispaania kõrgliiga klubis Elche ja Tšiili jalgpallikoondises.

Ta alustas klubikarjääri Tšiili klubis Universidad Católica, debüteerides Tšiili kõrgliigas 2011. aastal.

Hooajal 2014–2015 mängis ta Hispaania kõrgliiga klubis Elche ja 2015–16 samasse liigasse kuuluvas RCD Espanyolis. Aastatel 2016–2018 mängis ta Mehhiko kõrgliiga klubis Cruz Azul. Aastatel 2018–2021 mängis ta kolm hooaega Türgi kõrgliigas, esimesed kaks hooaega Beşiktaşes ja seejärel üks hooaeg Fatih Karagümrükis.

2021. aasta juulis naasis Roco Elchesse.

Tšiili jalgpallikoondises debüteeris Roco 15. veebruaril 2012 mängus Paraguay vastu. Koondisekarjääri esimese värava lõi ta sama aasta 21. märtsil sõprusmängus Peruu vastu. Ta on kuulunud Tšiili koondisse 2016. aasta Copa América Centenariol, 2017. aasta FIFA konföderatsioonide karikaturniiril ja 2021. aasta Copa Américal.

Viited 

Tšiili jalgpallurid
RCD Espanyoli jalgpallurid
Cruz Azuli mängijad
Beşiktaş JK jalgpallurid
Elche CF mängijad
La Liga mängijad
Sündinud 1992
Timuriidid

Timuriidid olid Pärsias, Afganistanis, Kesk-Aasias ja hiljem Indias tegutsenud turgi-mongoli päritolu valitsejadünastia, mis pani aluse Timuriidide impeeriumile ning Suurmogulite suurriigile. Dünastia sai oma nime usbekistunud mongoli barlassi hõimu ülikkonnast pärit oleva Timuri järgi, kes 1370. aastal pani oma sõjakäikudega aluse Timuriidide suurriigile. Timuriidide Impeeriumi ajastu lõppes 1507. aastal, aga India aladel püsisid Timuriidid kuni 19. sajandini võimul.

Timuriidide riigis oli valitsevaks kihiks mongoli-usbeki ülikkond, kes valdas maid sojurgali alusel. Dünastia keskuseks ning riigi algseks pealinnaks oli Samarqand, kuhu ehitati suuri hooneid (Bibi Hanumi mošee, Gur-Emir Timuri ja tema õpetaja Said Mir Baraka hauakamber) ja rajati aedu. Pärast Timuri surma jagunes riik mitmeks osaks, mida hakkasid valitsema tema neli poega ja ta pojapojad.

Timuriidide riigi ülemvalitsejate võim (1409–1447 Šahruhh, 1447–1449 Ulugbek, 1458–1469 Abu Said, 1470–1506 Husain Baikara) oli enamasti nimeline ega takistanud riigi killunemist. Kõige kindlam oli Timuriidide võim Herātis ja Samarqandis, kus toimus 15. sajandi teisel poolel Timuriidide renessanss ning tadžiki ja usbeki kultuur õitsesid.

Timuriidide dünastia oli sunnitud ajaloolistelt Timuriidide Impeeriumi aladelt lahkuma 16. sajandi alguses. Aastal 1500 alustasid Timuriidide vastu sõda Šeibaniidid, mis päädis 1507. aastal Timuriidide keskuse Herāti vallutamisega. Timuriidide prints Bābur taandus Indiasse ja rajas 1526. aastal seal Suurmogulite riigi ehk India Timuriidide dünastia.

Timuriidid on jätnud suure mõju Usbekistanile ja Timurit peetakse üheks Usbeki rahvuskangelaseks.

Viited 

Aasia ajalugu
Usbekistani ajalugu
Dünastiad
Tere, tüdrukud

"Tere, tüdrukud!" on 1962. aastal Tallinnfilmis valminud dokumentaalfilm.

Filmi režissöör on Valeria Anderson. Film jutustab Narvast A. Sommerlingi nimelisse sovhoosi maatööle saabunud vene keelt kõnelevatest noortest, kes asuvad tööle aiandusbrigaadis. Filmis jälgitakse neidude töid ja tegemisi ning sovhoosi põllutöid kevadest sügiseni.

Filmi kestus on 20:33.

Film võitis 1963. aastal Balti liiduvabariikide ja Valgevene filmifestivalil parima režii auhinna.

Viited 

Eesti dokumentaalfilmid
Kalitnikovi kalmistu

Kalitnikovi kalmistu (vene keeles Калитниковское кладбище) on kalmistu Moskvas Keskhaldusringkonnas Taganka rajoonis aadressil Bolšoi Kalitnikovski projezd 11.

Kalitnikovi kalmistu pindala on 19 ha.

Kalitnikovi kalmistu rajati 1771. aastal Moskvat laastanud katkuepideemia ajal.

Aastatel 1834–1838 ehitati kalmistule kirik.

Kuni 1917. aastani maeti Kalitnikovi kalmistule põhiliselt talupojaseisusest inimesi, kaupmehi ja ettevõtjaid. Uue võimu ajal hakati kalmistule matma ka intelligentsi esindajaid.

Maetuid
Ivan Bogomolov, arhitekt
Robert Falk, kunstnik
Kirill Ganin, teatrilavastaja
Pjotr Ljubeškin, näitleja
Aleksandr Stepanski, ajaloolane
Tatjana Strukova, näitleja
Jelizaveta Zarubina, luuraja
Villi Tokarev, laulja
Jevdokija Turtšaninova, näitleja
Aleksei Vodjagin, jalgpallur ja jalgpallitreener
Aleksandr Vvedenski, vaimulik ja kirikutegelane

Viited 

Moskva kalmistud
Zhurivka

Zhurivka (ukraina keeles Згурівка) on alev Kiievi oblastis. 

Kiievi oblast
Stare

Stare (ukraina keeles Старе) on küla Kiievi oblastis. 

Kiievi oblast
Juri Prõlõpko

Juri Prõlõpko (ukraina keeles Юрій Ілліч Прилипко, 1960-2022) oli Ukraina omavalitsusjuht.
Tetjana Ostaštšenko

Tetjana Ostaštšenko (ukraina keeles Тетяна Миколаївна Остащенко; sündinud augustis 1974 Lvivis) on Ukraina sõjaväearst, auastmelt kindralmajor ja alates 2021. aastast Ukraina Relvajõudude Meditsiinijõudude ülem.

Elukäik ja haridus 
Ta sündis 1974. aasta augustis Lvivis. 1996. aastal lõpetas ta cum laude Lvivi meditsiiniülikooli, 1998. aastal Ukraina Sõjaväemeditsiini Akadeemia, 2020. aastal läbis Suurbritannias Cranfieldi Ülikoolis sisekaitse, julgeoleku ja strateegilise juhtimise kursused.

Teenistus 
Alates 1998. aastast on Ostaštšenko teeninud meditsiiniteenistusega seotud ametikohtadel ning auastmetel, kuni määrati 2021. aastal esimese naisena Ukraina sõjaväes ülemaks, saades ühtlasi riigi esimeseks naissoost brigaadikindraliks. Ülendamisest teatanud kaitseministeeriumi hinnangul moodustasid naised sel ajal ligi veerandi armeest. Naisi hakati Ukraina sõjaväkke lubama alates Donbassi sõjast 2014. aastal.

Galerii

Auastmed 
 brigaadikindral
 kindralmajor

Viited 

Ukraina sõjaväelased
Ukraina arstid
Sündinud 1974
Preobraženski kalmistu

Preobraženski kalmistu (vene keeles Преображенское кладбище) on kalmistu Moskvas Idaringkonnas Preobraženskoje rajoonis aadressil Preobraženski val 17A.

Preobraženski kalmistu pindala on 16,5 ha.

Preobraženski kalmistu rajati 1771. aastal katkuepideemia ajal. Epideemia järel sai Preobraženski kalmistust vanausuliste kalmistu. Pärast 1917. aastat lakkas Preobraženski kalmistu olemast ühe konfessiooni kalmistu.

Maetuid
Boriss Ardov, näitleja ja animafilmide lavastaja
Aleksei Batalov, näitleja
Aleksandr Berman-Rodin, kloun-parodist
Aleksandra Danilova, näitleja
Igor Gelein, filmioperaator
Margarita Kuprijanova, näitleja
Vladimir Kuts, kergejõustiklane
Konstantin Loktev, jäähokimängija
Sergei Magnitski, jurist
Viktor Nikiforov, jäähokimängija
Nina Niss-Goldman, kunstnik ja skulptor
Margarita Suvorova, estraadilaulja
Valentina Ušakova, näitleja

Viited 

Moskva kalmistud
Pervomaiskõi

Pervomaiskõi on linn Ukrainas Harkivi oblastis. 

Asula tekkis 1869. aastal. 1952. aastani kandis nime Lihhatšovo. 1991 sai linnaõigused.

Välislingid 
https://pervom-rada.gov.ua

Ukraina linnad
Harkivi oblast
Selçuk Bayraktar

Selçuk Bayraktar (sündinud 7. oktoobril 1979 Istanbulis) on Türgi insener ja ettevõtja. 
Ta on Türgi tehnoloogiaettevõtte Baykar tehnoloogiajuht. 

2016. aastal abiellus ta Sümeyye Erdoğaniga, kes on Türgi presidendi Recep Tayyip Erdoğani tütar.

Türgi inimesed
Sündinud 1979
David Raya

David Raya Martín (sündinud 15. septembril 1995 Barcelonas) on Hispaania jalgpallur, kes mängib Inglismaa Premier League'i klubis Brentford ja Hispaania jalgpallikoondises.

2012. aastal liitus ta Inglismaa klubiga Blackburn Rovers. Suurem osa hooajast 2014–15 mängis ta Inglismaa tugevuselt viienda liiga klubis Southport. Blackburn Roversi põhimeeskonnas debüteeris ta Inglismaa esiliigas hooaja 2014–15 lõpus. Blackburn Roversi esiväravavahiks tõusis Raya hooajal 2017–18, mil klubi mängis Inglismaa tugevuselt kolmandas liigas.

2019. aasta juulis sõlmis ta nelja-aastase lepingu Brentfordiga.

Hispaania jalgpallikoondises debüteeris Raya 26. märtsil 2022 sõprusmängus Albaania vastu.

Viited 

Hispaania jalgpallurid
Blackburn Rovers FC mängijad
Brentford FC mängijad
Premier League'i mängijad
The Championshipi mängijad
League One'i mängijad
Sündinud 1995
Mihhail Mizintsev

Mihhail Mizintsev (vene keeles Михаил Евгеньевич Мизинцев; sündinud 10. septembril 1962 Averinskaja külas Sjamža rajoonis Vologda oblastis) on Venemaa sõjaväelane, Venemaa Föderatsiooni kaitseministri asetäitja (24. septembrist 2022), kindralpolkovnik (2017). 

Ta lõpetas aastal 1980 Kalinini suvorovlaste kooli. Aastal 1984 lõpetas ta Kiievi Kõrgema Üldvägede Juhtivkoosseisu Kooli. Aastal 1996 lõpetas ta Frunze-nimelise Sõjaväeakadeemia. Aastatel 2001–2003 õppis ta Venemaa Föderatsiooni Relvajõudude Kindralstaabi Sõjaväeakadeemias.

2022. aastal toimunud Venemaa sissetungi ajal Ukrainasse juhtis ta Mariupoli piiramist. Just tema andis käsu pommitada sünnitusmaja, lastehaiglat, draamateatrit ja rahulike elanike elamuid.

Kuus aastat varem oli ta omandanud kogemusi Süüria kodusõjas Aleppo hävitamisel. 

Tänutäheks tema veretööde eest määras Putin ta 24. septembril 2022 kaitseministri asetäitjaks.

Viited

Välislingid 
Kes on "Mariupoli lihunik" Postimees 28. märts 2022
London lisas sanktsioonide nimekirja Mariupoli piiramist juhtinud kindrali

Venemaa sõjaväelased
Sündinud 1962
Natalija Kobrõnska

Natalija Kobrõnska (ukraina keeles Кобринська Наталія Іванівна, varem Наталія  Озаркевич, 8. juuni 1855 – 22. jaanuar 1920) oli Ukraina naisõiguslane ja kirjanik.

Elukäik ja haridus 
Ta sündis Beleluja külas Galiitsias. Kuna tol ajal ei lubatud naistel end algkoolist edasi harida, õppis Natalija peamiselt kodus oma isalt – tema isa oli vaimulik Ivan Ozarkevitš (Іван Озаркевич), kes valiti hiljem Austria parlamenti. Natalija õppis mitut keelt (vene, poola, saksa, prantsuse) ning luges erinevate riikide kirjandust, mida ta vennad koolist tõid. 1871. aastal abiellus ta Teofil Kobrinskõiga (Теофіль Кобринський), kuid mees suri paar aastat hiljem ja naisel tuli vanemate juurde Bolehhivi kolida. 1920. aastal suri ta 64-aastasena samas asulas tüüfusesse.

Ühiskondlik tegevus 
Natalija Kobrõnska asutas Ivano-Frankivskis 1884. aastal naiste seltsi, et naisi kirjanduse abil harida ning toetada naisõigusluse arutelu. Ta juhtis 1890. aastal delegatsiooni, mis nõudis haridusministrilt naiste lubamist ülikooli. Aasta hiljem korraldas naiste konverentsi, et arutada naiste keskkoolide loomist. Samuti nõudis ta naistele valimisõigust, lasteaedade loomist ning ühiskööke. Oma kõnedes ja artiklites osutas ta naiste raskustele ja ebavõrdsusele Austra-Ungari ning Vene keisririikides.

Kirjanduslik tegevus 
Oma esimese lühijutu "Шумінська" ("Ajastu vaim") kirjutas Kobrõnska 1883. aastal, järgneval aastal ilmus novell "Задля кусника хліба" ("Leivatüki eest"). 1887. aastal andis koos Olena Ptšilkaga (Олена Пчілка) välja antoloogia "Перший вінок" ("Esimene pärg"), mis koosnes Ukraina naisautorite lugudest. Nii Ida- kui Lääne-Ukraina naispoeetide ja kirjanike teostest koosnev antoloogia oli üks esimesi sellelaadseid Euroopas.

Tema kirjastus avaldas kolm naisautorite almanahhi. Tema kirjutatud lühijutte avaldati mitmetes kogumikes: ta keskendus naistele, ühiskondlikele ja psühholoogilistele teemadele, rahvausunditele ning esimesele maailmasõjale.

Vaata ka 

 Ukraina kirjandus
 Ukraina kultuur
 Ukraina ajalugu

Viited 

Ukraina kirjanikud
Sündinud 1855
Surnud 1920
Denõss Prokopenko

Denõss Prokopenko (ukraina keeles Денис Геннадійович Прокопенко; sündinud 20. juunil 1991) on Ukraina sõjaväelane. Ukraina kangelane.

Elulugu 
Päritolult osalt karjalane. Lõpetas Kiievi rahvusliku lingvistilise ülikooli germaani filoloogia teaduskonna inglise keele õpetajana (Київський національний лінгвістичний університет). Tema vanaisa osales Talvesõjas (1939-1940). 

Ta oli Ukraina väeosa polk "Azov" komandör enne 2022. aastal toimunud Venemaa sisstungi. Osales Mariupoli lahingus, kuid langes vangi. Vabanes sõjavangist 2022. aasta septembris.

Auastmed
 2015 nooremleitnant   
 ? leitnant  
 ? vanemleitnant  
 2019 kapten  
 2022 major  
 2022 alampolkovnik  (Підполковник Національної гвардії)

Autasud
 2019 - Bohdan Hmelnõtskõi ordeni 3. järk
 2022 - Ukraina kangelane

Viited 

Ukraina sõjaväelased
Sündinud 1991
Utoopia (muusik)

Aleksander Karabtšuk (sündinud 13. Septembril 1997. aastal Jõgeval), tuntud lavanime Utoopia järgi, on Eesti räppar, sõnadekirjutaja ning muusikaprodutsent. Ta on koostööd teinud paljude tuntud nimedega nagu Pearu Paulus, Jarek Kasar, Ivar Must jne. Räppar on pildis olnud aastast 2012, kuid tema suurem edu sai alguse 2015. aastal muusikavideost "Kõike Ei Saa", mis sai üleöö paljude noorte tähelepanu. Hetkel on Utoopia löönud käed plaadifirmaga Royal Records ja avaldab siiani uut muusikat. 

2015 lindistas Utoopia oma esimese stuudioloo koostöös tuntud produtsendiga, Ivar Must, kes on 2001. aasta Eurovisiooni lauluvõistlusel esikoha saavutanud Eesti eurolaulu "Everybody" viisi autor. Sellele loole filmiti Utoopia esimene muusikavideo. Samal aastal avaldas Utoopia ka paljud tuntud lood nagu "Karma", "Positiivne Mõttemaailm" & "Mägedel on Silmad".

2016 tõi Utoopia jaoks suure edu, kui koostöös Inglismaa videoprodutsendiga Oliver Rueben Charles Whitehouse ilmus internetti tema hittlugu "Kes Siis Veel". Ilmus ka järg "Kes Siis Veel Kui Sina". Koostöös noorte räpparitega avaldati samal aastal ka singel "7" koos muusikavideoga.

2017 valmis koostöös Eesti räppariga, Maxtract, singel "Chilllill" Ta andis antud aastal välja ka singli "H.M.T".

2018 tegi kaasa maailmastaapsel plaadil "The Red Album", kus olid peale Eesti esindatud veel 14 erineva riigi artistid. Umbes samal ajal ilmusid ka singlid "Perekond" ja "Igavene Reede".

2019. aastal tuli Aleksander ajateenistusest ning peale seda ilmus hittlugu "Hing". Sel aastal lõi Utoopia käed ka plaadifirmaga Royal Records 

2020 avaldas Utoopia palju koostööprojekte erinevate artistidega nagu Kea, Mao Tenson, Yuristone & CATCAT. Ilmus muusikavideo "Lendame Kuule", mille taustamuusika on loonud Streets Of Nature] ja Chalice(Jarek Kasar). Samal aastal avaldas Utoopia veel singlid "Eks Sa Tee" ja video "Utoopia Riimivihik #1"

2021 avaldas oma debüütalbumi "Utoopia", mis pälvis Raadio 2 aastahääletusel neljanda koha. Ta võitis kolmanda koha “aasta hip hop artist” kategoorias. Samal aastal avaldas muusik veel kööstöös Pearu Paulusega loo "Viid Mu Taeva". Ilmusid ka Utoopia singlid "Võitjate Meri" ja "Toorus".

2022 aastal postitas Utoopia internetti Eesti ajaloo kõige esimese NFT räpiloo ning paar päeva hiljem avalikustas singli "Tõmba Normiks". Sellele järgnes nädala pärast ka muusikavideo "Cinema", mis on filmitud Forumcinema Coca Cola plaza kinosaalis.
Marõna Vjazovska

Marõna Vjazovska (ukraina keeles Марина Сергіївна Вязовська; sündinud 2. novembril 1984 Kiievis) on Ukraina matemaatik, kes leidis 2016. aastal lahenduse kaheksadimensionaalsete kerade pakkimisprobleemile kaheksadimensionaalses ruumis. Alates 2018. aastast on ta matemaatikainstituudi arvuteooria õppetooli professor Šveitsi Föderaalses Tehnoloogiainstituudis Lausanne'is.

Elukäik ja haridus 
Ta sündis Kiievis, keskhariduse omandas Kiievi Loodusteaduste Lütseumis. 2005. aastal sai ta bakalaureusekraadi Kiievi Ülikoolis, 2007. aastal magistrikraadi Saksamaal Kaiserlauterni Tehnikaülikoolist ning 2013. aastal doktorikraadi Bonni ülikoolis tööga "Modular Functions and Special Cycles". Järeldoktorantuuris oli ta Berliini Matemaatikakoolis, Berliini Humboldti Ülikoolis ja Princetoni Ülikoolis. Alates 2018. aastast on ta professor Lausanne'i Polütehnikumis.

Teadustegevus 
Vjazovska lahendas 2016. aastal kerade pakkimisprobleemi kaheksandas dimensioonis (Kepleri hüpotees) ja koostöös kolleegidega samal aastal ka 24. dimensioonis (Leechi võre). Varem oli probleem lahendatud kuni kolmandas dimensioonis ja see lahendus nõudis pikki arvutustehteid, kuid Vjazovska lahendus 8. ja 24. dimensioonile on "jahmatavalt lihtne".

Tunnustusi 
 2016 – Salemi auhind
 2017 – Clay teadustööauhind, Matemaatika Läbimurde auhind
 2019 – Ruth Lyttle Satteri auhind matemaatikas ja Fermat' auhind
 2020 – Euroopa Matemaatika Seltsi auhind ja Šveitsi Latsise auhind
 2022 – Fieldsi medal

Viited 

Ukraina teadlased
Matemaatikud
Sündinud 1984
Jüri Sild (botaanik)

Jüri Sild (sündinud 18. märtsil 1968) on eesti botaanik, aastast 2014 Tartu Ülikooli botaanikaaia juhataja. 

Sild lõpetas aastal 1992 Tartu Ülikooli taimefüsioloogia erialal ja kaitses samas 1995. aastal magistrikraadi taimegeneetika alal.

1993–2004 töötas ta Tartu Ülikooli Botaanikaaias tehnikuna, 2004–2013 samas direktori asetäitjana ning alates 1. jaanuarist 2014 on Sild Tartu Ülikooli botaanikaaia juhataja.

Eesti botaanikud
Tartu Ülikooli vilistlased
Sündinud 1968
Jojo (täpsustus)

Jojo on käega mängitav mänguasi – rullile kinnituva niidi otsas hüpitatav pallike. 

Jojo, JoJo või Jo Jo võib olla ka:

Muusika
 "JoJo", JoJo 2004. aasta album;
 "Jojo", Boz Saggsi 1980. aasta laul;
 "Jojo", Jacques Breli 1977. aasta laul;
 "Jo Jo", The King Brothersi 1966. aasta laul;
 "Jojo", Jeff Phillipsi 1978. aasta laul;
 "Jo Jo", Marvin & Johnny 1954. aasta laul;
 "Jo Jo", laul Gino Vannelli 1974. aasta albumilt "Powerful People";
 "Jo Jo", laul Shinee 2009. aasta albumilt "2009, Year of Us";
 "JoJo (Sono Chi no Sadame)", Hiroaki "Tommy" Tominaga 2012. aasta laul;
 "Jo-Jo", laul Tony! Toni! Toné! 1990. aasta albumilt The Revival;

Nimi
 Jojo, mitmete inimeste ja väljamõeldud tegelaste ees-, perekonna-, hüüd- või lavanimi;

Inimesed
 Jojó (Jorge Miguel Moreira Larrouy Fernandes, snd 1970), Mosambiigi jalgpallur;
 Jojo (Joanna Noëlle Levesque, snd 1990), Ameerika Ühendriikide laulja, laulukirjutaja ja näitlejanna;
 Jojo (Jojo Nathaniel), Bengali laulja;
 Miss Jojo (Josiane Uwineza, snd 1982), Rwanda R&B laulja;

Muu
 Jōjō linnus Kasugais Aichi prefektuuris Jaapanis;
 Jojo järv Ontarios Kanadas;
 "Jojo", Roger Caroni 1988. aasta romaan;
 JOJO, Türgi lastekanal.

Vaata ka
 JoJo's Bizarre Adventure
 JoJo Maman Bébé, riidekett
Viktor Nikoljuk

Viktor Nikoljuk (ukraina keeles Віктор Дмитрович Ніколюк, 1975 Šõškõne, Kirovohradi oblast) on Ukraina sõjaväelane.

Autasud 
 2022 – Ukraina kangelane

Viited 

Ukraina sõjaväelased
Kristoffer Olsson

Mats Kristoffer Olsson (sündinud 30. juunil 1995 Norrköpingis) on Rootsi jalgpallur, kes mängib poolkaitsjana Belgia kõrgliiga klubis Anderlecht ja Rootsi jalgpallikoondises.

Aastatel 2005–2011 kuulus ta Rootsi klubisse IFK Norrköping.

2011. aastal sõlmis ta lepingu Inglismaa klubiga Arsenal. Arsenali põhimeeskonnas mängis ta ainsal korral 25. septembril 2013 League Cup'i mängus West Bromwich Albioni vastu.

2014. aasta septembris läks ta Arsenalist laenule Taani kõrgliiga klubisse FC Midtjylland, kellega sõlmis aasta lõpus püsiva lepingu. Hooajal 2014–15 tuli ta Midtjyllandiga Taani meistriks.

Aastatel 2017–2018 mängis ta Rootsi kõrgliiga klubis AIK, tulles 2018. aastal klubiga Rootsi meistriks.

Aastatel 2019–2021 mängis Olsson Venemaa kõrgliiga klubis FK Krasnodar.

2021. aasta juulis sõlmis ta nelja-aastase lepingu Anderlechtiga.

2015. aastal tuli Olsson Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 2017. aastal. Ta kuulus Rootsi koondisse 2021. aasta Euroopa meistrivõistlustel.

Saavutused 
Midtjylland
Taani Superligaen: 2014–15
AIK
Allsvenskan: 2018

Rootsi jalgpallurid
Arsenal FC mängijad
RSC Anderlechti mängijad
Sündinud 1995
Lee Hazlewood

Barton Lee Hazlewood (9. juuli 1929 Mannford, Oklahoma osariik – 4. august 2007 Henderson, Nevada osariik) oli USA kantri- ja poplaulja, laulukirjutaja ja muusikaprodutsent.

Ta oli eelkõige tuntud koostöö poolest kitarrist Duane Eddyga 1950. aastate lõpus ning laulja Nancy Sinatraga 1960. ja 1970. aastatel. Hazlewood produtseeris mitmed Eddy tuntumad instrumentaalpalad. Koos Sinatraga salvestas ta sellised näiteks laulud nagu "Summer Wine" (1967) ja "Some Velvet Morning" (1967), mille mõlema autor Hazlewood ise samuti oli. Lisaks oli ta Sinatra kuulsaima soolosingli "These Boots Are Made for Walkin'" (1965) autor ja produtsent. Ajakiri Rolling Stone on valinud Hazlewoodi ja Sinatara kõigi aegade parimate duode seas üheksandale kohale.

Hazlewood oli kuulus oma baritoni poolest. Sinatraga tehtud koostööga ja oma soolosalvestustega 1960. ja 1970. aastatel andis Hazlewood olulise panuse saundile, mida on nimetud "kauboi psühhedeeliaks" või "suhkrumagusaks undergroundiks.

Viited 

Ameerika Ühendriikide lauljad
Sündinud 1929
Surnud 2007
Mala Rohan

Mala Rohan (ukraina keeles Мала Рогань) on küla Ukrainas Harkivi oblastis Harkivi rajoonis.

Harkivi oblasti külad
Miklós Ybl

Miklós Ybl (6. aprill 1814 Székesfehérvár – 22. jaanuar 1891 Budapest) oli Ungari arhitekt. Ta oli 19. sajandi teise poole Ungari mõjukaim arhitekt. Tema tuntuim töö on Budapestis asuv Ungari Riigiooper, mida tarindati aastail 1875–1884.

Pärast polütehnikumi lõpetamist Viinis sai Yblist 1832. aastal arhitekt Mihály Pollacki assistent. Aastail 1836–1840 töötas ta Henrik Kochi büroos. Pärast seda kolis ta õppima Münchenisse ja seejärel Itaaliasse. Pärast naasmist alustas ta koostööd Mihály Pollacki poja Ágostiga. Nad renoveerisid krahv Lajos Batthyányle kuulunud Ikervári lossi. Tema esimeseks põhitööks jäi siiski Fóti kirik, mis ehitati aastail 1845–1855.

Tema varajased suured projektid olid ehitatud romaanipärases stiilis, mõjutatuna idamaistest motiividest. Kuigi romaani kujundeid esineb ka tema hilisemates hoonetes, hakkas ta pärast teist õppereisi Itaaliasse 1860. aastast huvi tundma itaalia renessanss-stiili taaselustamise võimaluse vastu. Seetõttu kavandas ta mitmeid uusrenessansshooneid. Paljud tema hooned on tänagi Budapesti linnapildi määravateks elementideks: Püha Istváni basiilika (1867–1891), Várkert Bazár, Ráci ravitermid, endine Fővámház (1871–1874) ning Buda palee troonisaal ja selle Krisztinavárosi poolne hoonetiib. Samuti ehitas ta Austria-Ungari provintsidesse lugematul hulgal kirikuid, kortereid ja losse.

Tema järgi nimetati 1953. aastal asutatud arhitektuurialane ungari aastapreemia.

Välislingid

Ungari arhitektid
Sündinud 1814
Surnud 1891
Quickspin

QuickSpin AB on rootsimaine kasiinomängude tootja. Tegemist on rahvusvahelise ettevõttega, kellel on kontorid nii Stockholmis kui ka Maltal. Quickspinile on antud litsents valmistada ja pakkuda kasiinodele kasiinomänge Suurbritannia ja Alderny poolt. 

Quickspini asutasid 2011. aastal rootslased Daniel Lindberg, Mats Westerlund ja Joachim Timmermans. 

Firma müüdi juba mõni aasta hiljem (2016) 38 miljoni Inglise naela eest Playtechile. Teadaolevalt on Playtech üks suuremaid mängutootjaid maailmas, kelle üks ettevõtte haru asub ka Eestis. Quickspin on auhinnatud mängutootja, sealhulgas saanud EGR Awardsi auhindu. 

Quickspini mängud on ka Eesti mängijate meelest ühed populaarsemad. Ettevõtte hittmängud on "Big Bad Wolf", "Big Bad Wolf Megaways", "Sakura Fortune", "Goldilocks" jne. Quickspini portfoolios on 2022. aasta märtsi seisuga 94 mängu. Iga kuu lisatakse sinna 1-2 uut mängu.

Viited
Imelised

"Imelised" (ingliskeelne originaalpealkiri "The Incredibles") on arvutiga animeeritud Ameerika Ühendriikide superkangelasefilm, mille produtseeris Pixar Animation Studios ning andis välja Walt Disney Pictures. Filmi stsenarist ja režissöör oli Brad Bird, originaalversioonis olid helinäitlejad mh Craig T. Nelson, Holly Hunter, Sarah Vowell, Spencer Fox, Jason Lee, Samuel L. Jackson ja Elizabeth Peña. Eestikeelses versioonis tegid mh kaasa Peeter Tammearu, Evelin Võigemast, Marko Matvere, Tiit Sukk, Külli Teetamm, Christian-Martin Lauri, Ülle Kaljuste, Raivo Rüütel, Lembit Ulfsak ja Merle Palmiste. Filmi tegevustik toimub kuuekümnendatel ning peategelased on abielupaar Bob ja Helen Parr, kes on superkangelased Hr Imeline (Mr. Incredible) ja Elastiknaine (Elastigirl), kuid on valitsuse käsul sunnitud enda võimeid varjama. Bob ja Helen Parr ning nende kolm last peavad varjust välja tulema, kui Bobi soov inimesi päästa seab nad kunagise fänniga vastuollu.

Pixari esimene stuudioväline režissöör Bird sai filmi tegemisel inspiratsiooni kuuekümnendate koomiksitest ja spioonifilmidest ning enda isiklikust elust. Ta proovis filmi ideed maha müüa ka Warner Bros.-ile. Tema esimene film "Raudhiiglane" (1999) sai oodatust leigema vastuvõtu osaliseks, kuid Bird kutsus sellest hoolimata paljud endised töötajad arendama filmi "Imelised". Animeerijad töötasid inimeste kehaosade, riiete, juuste ja naha realistlikumaks edasiandmiseks välja uue tehnoloogia. Filmi muusika lõi helilooja Michael Giacchino.

"Imelised" esilinastus 24. oktoobril 2004 El Capitan Theatre'is, 5. novembril jõudis see kinodesse üle Ameerika Ühendriikide. Film teenis üle maailma 633 miljonit dollarit ning oli seega 2004. aasta suuruselt neljas film. "Imelised" sai kriitikutelt ja vaatajaskonnalt peamiselt positiivset tagasisidet ning seda peetakse üheks aegade parimaks superkangelasefilmiks. See võitis kaks Oscarit ja Parima animafilmi Annie Awardi. Esimese animafilmina võideti ka Hugo Award for Best Dramatic Presentation. Juunis 2018 linastus filmi järg "Imelised 2".

Viited

Välislingid
 The Incredibles production notes

2004. aasta filmid
Z (sümbol)

Ladina kirja täht Z on üks mitmest (kõrvuti O, V, X ja A-ga) Venemaa sõjatehnikale kantud eraldusmärkidest 2022. aasta sissetungil Ukrainasse, mille üheks eesmärgiks võib olla soov eristada tehnikat vastaspoole omast.

Tähendus 
Märkide tähendus: 
 Z – Venemaa Föderatsiooni väed
 Z raamis – Krimmi väegrupp
 O – Valgevene väed
 V – merejalavägi
 X – tšetseenid
 A – eriväed

Ƶ oli ka SS-Politseidiviisi eraldusmärk.

Kasutus

Militaarkasutus

Tsiviilkasutus 
Kasutusel peamiselt propagandistlikel eesmärkidel.

Vaata ka
 4. SS-Politseidiviis

Viited

Välislingid 
 Abhijeet M. Galaxy Z Fold 3 and Galaxy Z Flip 3 rebranded in some Baltic countries. sammobile.com, 29. märts 2022
 Läti keelas Putini invasiooniga seotud sõjasümbolid. ERR, 31. märts 2022

Venemaa sissetung Ukrainasse (2022)
Sümboolika
Sitsiilia keel

Sitsiilia keel (sitsiilia keeles sicilianu) on itaalia-romaani päritolu indoeuroopa keel, mis on laialt levinud Sitsiilias, sealhulgas väiksematel saartel ja Lõuna-Calaabrias.

See on Lõuna-Itaalia üks suurimatest murretest ja selle võib omakorda jagada mitmeks diatoopseks variandiks.
Tony Radakin

Sir Anthony David Radakin (sündinud 10. november 1965 Oldham, Lancashire, Inglismaa) on Suurbritannia sõjaväelane (admiral). Ta on aastast 2021 Kaitsestaabi ülem. Aastatel 2018−2019 oli ta teine merelord ja mereväestaabi aseülem ning 2019−2021 esimene merelord ja mereväestaabi ülem.

Auastmed

Autasud
 Suurbritannia Bathi ordeni komandöririst (2021)

Välislingid
Tony Rankin saidil gov.uk

Suurbritannia sõjandus
Suurbritannia sõjaväelased
Mereranna tuul

"Mereranna tuul" on Eesti popmuusiku Üllar Jörbergi üks tuntumaid laule, mille ta esmakordselt avaldas 2000. aastal CD-l "Varjud alleel". 

Sel CD-l on märgitud muusika autoriks "Similee, Dalancray, Peram" ja sõnade autoriks Jörberg ise. Laulu aluseks "Agadou Dou Dou", prantsuskeelse laul ja tants mille Michel Delancray ja Mya Symille salvestasid esmakordselt 1970. aastal. On paremini tuntud kui "Agadoo", sest 1984. aasta ingliskeelne versioon ansambli "Black Lace" poolt sai rahvusvaheliseks hitiks. Prantsuskeelse ja ingliskeelse versiooni viisid erinevad mõnevõrra, kuigi Jörbergi viis sarnaneb rohkem ingliskeelsele.

Hoolimata sellest, et Jörbergi eestikeelne versioon on Eestis tuntud ja armastatud, valis Briti ajakiri "Q" ingliskeelse versiooni 2003. aastal üheks kõigi aegade halvimaks lauluks.

Viited
Raiding

Raiding (ungari keeles Doborján, horvaadi keeles Rajnof) on linn Austrias Burgenlandi liidumaal Oberpullendorfi ringkonnas.

Linn on pianisti ja helilooja Ferenc Liszti sünnikoht.

Viited

Välislingid

Austria linnad
Burgenland
Krasnõi Oktjabr (Belgorodi oblast)

Krasnõi Oktjabr (vene keeles Красный Октябрь; ‘punane oktoober’) on küla Venemaal Belgorodi oblastis, ligikaudu 10,5 km kaugusel Venemaa-Ukraina piirist kirdes, 23 km kaugusel Belgorodist edelas ja 55 km kaugusel Harkivist põhjakirdes.

Välislingid 
 Shell hits military camp in Russia, most likely from Ukrainian side - Tass. Reuters, 29. märts 2022
 Evan Simko-Bednarski. Ukraine appears to strike back for first time with missile hit on Russian military camp. The New York Post, 29. märts 2022

Belgorodi oblast
Artur Puurand

Artur Puurand (1901–1976) oli Tuhala külapiltnik ja Tuhala kiriku organist.

Ta sündis 1901. aastal Harjumaal, Tuhala külas, Mätassoo talus, suri 1976. aastal ja on maetud Tuhala kalmistule. 

Artur Puurand õppis pildistamist Kose päevapiltniku Jaan Tolmani juures ning tegutses kohaliku fotograafina järjekindlalt 1920.–1940. aastatel.  

Aastatest 1922–1948 on Artur Puurannalt säilinud Eesti fotoajaloos haruldaselt terviklik ühe külafotograafi tööpärand – fotonegatiivid ja fotograafi enda koostatud kronoloogilised fotoalbumid: 7 fotoalbumit ja 3259 fotonegatiivi. Pildistuste sisuks on peamiselt portreed, grupipildid, perekonnapildid, pulmad ja matused, muud seltskonnaüritused, kohavaated Tuhala, Kata, Tammiku, Oru, Pahkla, Angerja ja teistest küladest Harjumaal. 

Puuranna fotopärand jõudis hoiule Fotomuuseumisse 1985. aastal Tuhala koduloo-uurija Ants Talioja vahendusel. Mahuka fotonegatiivikogu kirjeldamine Ants Talioja säilinud märkmete põhjal, pakendamine ja digiteerimine toimus aastatel 2018–2021.

Viited 

 

Eesti fotograafid
Sündinud 1901
Surnud 1976
Mai 2022

Mai 2022, kroonika.

2022. aasta mai algas pühapäeval ja lõppes 31 ööpäeva hiljem teisipäeval.

12. mai
 Põhja-Korea võimud teatasid esimest korda COVID-19 avastamisest riigis ning kehtestasid riikliku eriolukorra ja karantiini.
 Event Horizon Telescope avaldas esimese foto Linnutee keskosas asuvast mustast august Sagittarius A*.

14. mai
 Eurovisiooni lauluvõistluse võitis Ukraina esindaja Kalush Orchestra looga "Stefania".

18. mai
 Soome ja Rootsi esitasid taotlused NATO-ga liitumiseks.

20. mai
 Azovstali viimased kaitsjad andsid alla ning Vene relvajõud vallutasid Mariupoli, millega lõppes Mariupoli lahing.

21. mai
 Austraalia föderaalvalimised võitis Anthony Albanese juhitud Austraalia Tööpartei.

23. mai
 Ukraina kohus mõistis eluaegse vangistuse Vene sõjakurjategijale tsiviilisiku tapmise eest. See oli esimene selline otsus alates Vene vägede sissetungi algusest.

24. mai
 Ameerika Ühendriikides Texases Uvalde'i maakonna halduskeskus Uvalde'is asuvas Robbi algkoolis toimus tulistamine, mille tulemusel hukkus 22 ja sai vigastada 18 inimest.

Viited 

 5
Mníšek pod Brdy

Mníšek pod Brdy (kuni 1960. aastani Mníšek, saksa keeles Mnischek, varem ka Möncheleins) on linn Tšehhis Kesk-Tšehhi maakonnas Praha-západi ringkonnas. Mníšek pod Brdy asub Praha kesklinnast ligi 27 km lõunaedelas.

Mníšek pod Brdy paikneb merepinnast 344–551 meetri kõrgusel.

Asulat on esmamainitud 1348. aastal.

Linna olulisim vaatamisväärsus on 13. sajandi lõpul või 14. sajandi alguses rajatud Mníšek pod Brdy loss, mis omandas oma praeguse kuju ümberehituse käigus aastatel 1656–1672.

Viited 

Tšehhi linnad
Kesk-Tšehhi maakond
Rahvuslik Vastupanuliikumine

Mitte segi ajada Iraani Rahvusliku Vastupanuliikumisega.

Rahvuslik Vastupanuliikumine (suahiili keeles Harakati za Upinzani za Kitaifa, inglise keeles National Resistance Movement, NRM) on Uganda erakond, mis on võimul olnud 1986. aastast.

Vaata ka
 Apollo Ofwono

Viited

Välislingid
Koduleht
NRM-i põhikiri
Reaktiivjõud

Reaktiivjõud (inglise keeles Jet force) on jõud, mis tuleneb mingi aine suunamisest ühes suunas, et keha, mis ainet välja saadab, hakkaks liikuma teises suunas vastavalt Newtoni III seadusele.

Reaktiivjõud lennunduses 
Tõstejõud on ülessuunatud jõud, mis tekib lennuki kiirel edasi liikumisel tiibade kuju tõttu.

Kaal näitab, kui kõvasti maa gravitatsioon tõmbab lennukit maa suunas. Kui tõstejõud on suurem kui maa gravitatsiooni jõud, siis lennuk tõuseb kõrgemale.

Tõukejõud on jõud, mis liigutab lennukit edasi. Tõukejõudu tekitavad lennuki mootorid. Vt ka reaktiivmootor.

Õhutakistus tekib lennuki ja õhu hõõrdumisel. Õhutakistus mõjub tõukejõuga vastupidises suunas.

Reaktiivjõud looduses 
Kõik peajalgsed saavad liikuda vees, kasutades reaktiivjõudu. Näiteks kalmaarid suruvad liikumise ajal oma kehast vett välja, liikudes ise vastassuunas.

Mõned kiili vastsed suudavad lükata oma kehast välja vett ja tekitada sellega endale arvestatava kiiruse.

Viited
Vahur Karus

Vahur Karus (sündinud 1975 Pärnus) on Eesti sõjaväelane (brigaadikindral). Alates 2021 on ta Kaitseväe Akadeemia ülem.

Teenistus
2002−2003 välismissioon Kosovos
2006−2007 Eesti kontingendi ülem Afganistanis
2009−2013 Scoutspataljoni ülem
2018−2021 1. jalaväebrigaadi ülem
Alates 2021 Kaitseväe Akadeemia ülem

Auastmed

Viited

Eesti brigaadikindralid
Eesti sõjandus
Sündinud 1975
Usbekistani Kommunistlik Partei

Aastal 1994 keelatud erakonna kohta vaata artiklit Usbekistani Kommunistlik Partei (1994).

Usbekistani Kommunistlik Partei (UKP; vene keeles Коммунистическая партия Узбекистана, usbeki keeles Oʻzbekiston Kommunistik Partiyasi; alguses Usbekistani (Bolševistlik) Kommunistlik Partei) oli Usbeki NSV võimupartei. UKP kuulus Nõukogude Liidu Kommunistlikkusse Parteisse. Septembris 1991 astus Usbekistani Kommunistlik Partei NLKP-st välja.

Viited

Nõukogude Liidu Kommunistlik Partei
Usbekistan
Viaplay Group

Viaplay Group AB on Rootsi meedia- ja meelelahutusettevõte, mille peakontor asub Stockholmis.
HUR MO

Ukraina Kaitseministeeriumi Luure Peavalitsus (ukraina keeles Головне управління розвідки Міністерства оборони України, lühendatult ГУР МО) on Ukraina sõjaväeluure.

Ajalugu

Sõjategevus 2022. aastal 
 29. aprillil 2022 sisenes HUR MO lahingüksus Harkivi lähedal asuvasse Ruska Lozova külla ning võttis selle enda kontrolli alla.
 HUR MO planeeris ja viis Mariupoli lahingu ajal ellu sõjalise operatsiooni, mille käigus varustati Mariupolis ümber piiratud Ukraina sõjaväelasi, milleks tehti mitu lendu helikopteritega Mi-8.

Struktuur 
  Eriotstarbeline üksus Kraken
 Luuregrupp Kedr

Viited

Vaata ka 
 Kaitseluureagentuur

Luureagentuurid
Ukraina sõjandus